stanford-oval/wikipedia huggingface dataset:
סרנסק (כדורגל)
היסטוריה > בליגות המקצועניות

במאי 2021 ממשלת מורדוביה יזמה את הקמת המועדון מחדש כמועדון מקצועני והקבוצה נרשמה להשתתפות בליגה המקצוענית, השלישית בחשיבותה במבנה ליגות הכדורגל ברוסיה, כמחליפתה של מורדוביה סרנסק בתור הקבוצה העיקרית של רפובליקת מורדוביה. המועדון הוקם ביוזמת ממלא מקום ראש הרפובליקה של מורדוביה, ארטיום זדונוב שאמר כי הקבוצה תתבסס על משקיעים פרטיים ולא יוקצו לה כספים מתקציבה של מורדוביה. ירוסלב מוצ'אלוב מונה למאמן הראשי עם איגור לזרב כעוזרו. נשיא פדרציית הכדורגל של מורדוביה, אלכסנדר יגורוב, מונה למנכ"ל הקבוצה.
המועדון החדש שיחק את המשחק הרשמי הראשון שלו ב-14 ביולי 2021 במסגרת הגביע הרוסי וניצח את זניט פנזה בתוצאה 1:0. המשחק הראשון באליפות רוסיה היה במסגרת בית 3 בליגה הלאומית השנייה, כשהקבוצה שיחקה ב-18 ביולי עם קבוצת הנוער של "חימקי" וגם ניצחה בתוצאה 1:0. שני המשחקים נערכו במורדוביה ארנה ללא צופים בשל ההגבלות במסגרת המאבק במגפת הקורונה ברוסיה. הקבוצה התמודדה בשלב הבתים של הגביע הרוסי בכדורגל 2021/2022.
סגל > מאמנים

| שם | תקופה |
| --- | --- |
ירוסלב מוצ'אלוב:
הישגים לפי עונה

| עונה | ליגה | ליגה> # | ליגה> מ | ליגה> נצ | ליגה> ש | ליגה> ה | ליגה> ש"ז | ליגה> ש"ח | ליגה> נק' | הגביע הרוסי |
| --- | --- | --- | --- | --- | --- | --- | --- | --- | --- | --- |
| ‏2021/2022 | ליגת לאומית-2 | ‏2 | ‏10 | ‏7 | ‏1 | ‏2 | ‏23 | ‏10 | ‏22 | 1/32 |
אצטדיון הקבוצה

מאז הקמתה הקבוצה מארחת את משחקיה באצטדיון מורדוביה ארנה, אצטדיון כדורגל שנבנה לקראת מונדיאל 2018 שנערך ברוסיה. האצטדיון שנבנה כדי לארח כמה ממשחקי המונדיאל משמש כמגרשה הביתי של קבוצת סרנסק ומכיל 43,958 מושבים. האצטדיון נמצא בניהול ממשלת מורדוביה ובעבר נוהל על ידי חברת "Sport Engineering". הקבוצה מארחת את משחקיה במסגרת הגביע הרוסי בכדורגל והליגה הלאומית השנייה.
מתקן האימונים של הקבוצה ממוקם בבית הספר לספורט אולימפי של האתלטיקה בעיר סרנסק.
צבעי הקבוצה

| --- | --- |
אדום: כחול
תארים

זכייה (1): 2017
זכייה (1): 2017
זכייה (1): 2017
אליפות עבר הוולגה
סגנות (1): 2017
הערות שוליים

↑  https://footballfacts.ru/club/49161-saransksaransk סרנסק], באתר footballfacts.ru
↑  РФС подтвердил участие ФК «Саранск» в первенстве России
↑  ФК «Саранск» победил подмосковные «Химки»
↑  http://www.rsssf.com/tablesr/rus2022.html#3l
↑  RSSSF
↑  RSSSF
↑  https://arenamordovia.ru/events/skoro-fk-saransk-na-mordoviya-arene/
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
ערך זה הוא קצרמרבנושא ספורט ברוסיה ובנושא מועדוני כדורגל. אתם מוזמנים לתרום לוויקיפדיה ו.
סשה ספילברג

| --- | --- |

 לידה:  14 במאי 1990 (בת 34) לוס אנג'לס, ארצות הברית 
 שם במה:  Buzzy Lee 
 שם לידה:  Sasha Rebecca Spielberg 
 מדינה:  ארצות הברית ארצות הברית
 מקום לימודים:  אוניברסיטת בראון 
 פרופיל ב-IMDb
 
סשה רבקה ספילברג (באנגלית: Sasha Rebecca Spielberg; נולדה ב-14 במאי 1990) היא שחקנית קולנוע, טלוויזיה ומוזיקאית אמריקאית-יהודייה, המוכרת גם בשם הבמה באזי לי (Buzzy Lee).
ביוגרפיה

ספילברג נולדה בלוס אנג'לס. היא בתם של הקולנוען האמריקאי-יהודי סטיבן ספילברג ושל השחקנית, קייט קפשו. אביה הוא בן למשפחה יהודית-אורתודוקסית, ואילו אמה היא בת למשפחה נוצרית-אפיסקופלית טרם גיורה למען נישואיהם. היא בתם הבכורה. יש לה שלוש אחיות: מיקאלה ספילברג, דסטרי ספילברג, ואחות-למחצה השחקנית ג'סיקה קאפשו, וכן שלושה אחים: סוייר ספילברג, תיאו ספילברג, ואח-למחצה, מקס ספילברג.
בוגרת אוניברסיטת בראון.
קריירה

היא הופיעה כשחקנית בכמה מסרטיו של אביה, בהם טרמינל, מינכן, אינדיאנה ג'ונס וממלכת גולגולת הבדולח והעיתון.
היא הופיעה בלהקה בשם ורדל (שנודעה בעבר בשם Brother/Sister), עם אחיה תיאו. האי.פי שלהם ,"The Accidental Zoo", שוחרר ב-4 באפריל 2011.   אלבומם Love/Idleness יצא ב-2015.
ספילברג שיתפה פעולה עם המלחין ועמיתה ללימודים מאוניברסיטת בראון, ניקולס ג'אר תחת השם "Just Friends".  הם הוציאו קאבר ל-"Avalanche", שירו של לאונרד כהן ושיר מקורי, "Don't Tell Me".
בשנת 2015, ספילברג הפיקה, כתבה ושיחקה בסדרת המובייל הראשונה, Literally Can't Even.  היא גם חולקת את סקיצות המיני-אלתור שלה באינסטגרם . ב-27 באפריל 2018, היא הוציאה את המיני אלבום Facepaint, שכלל חמישה שירים.
חיים אישיים

בשנת 2022, ספילברג התארסה להארי מקנאלי . הם נישאו במאי 2022.
פילמוגרפיה

| שנה | כותרת | תפקיד | הערות |
| --- | --- | --- | --- |
| 1999 | מכתב אהבה | ילדה עם זיקוקין |  |
| 2004 | טרמינל | לוסי |  |
| 2005 | מינכן | בחורה ישראלית צעירה הצופה בטלוויזיה |  |
| 2008 | אינדיאנה ג'ונס וממלכת גולגולת הבדולח | סלאגר |  |
| 2010 | קומפני מן | שרה |  |
| 2010 | The Dry Land | סאלי |  |
| 2010 | הילדים בסדר | ילדה |  |
| 2011 | סטטוס: ידידים | זואי רובינשטיין |  |
| 2013 | לפני השינה | רייצ'ל |  |
| 2017 | העיתון | אישה עם חבילה |  |
| 2018 | Dude | קארי |  |
| 2018 | In a Relationship | קלרה |  |
| 2021 | ליקריץ פיצה | סידני |  |
דיסקוגרפיה

| שנה | כותרת |
| --- | --- |
2013: The Brother/Sister מיני אלבום
2015: Love/Idleness
2018: Love/Idleness אי פי, באזי -לי
2019: Close Encounters of Their Own Kind באזי-לי עם טומי מנדל
2021: Spoiled Love באזי-לי
הערות שוליים

↑  Rosenbloom, Stephanie (30 באוגוסט 2007). "Trotting on Their Own Four Hooves". The New York Times. {{cite news}}:  (עזרה)
↑  Peppers, Margot (7 במרץ 2013). "Theo and Sasha Spielberg—Yes, of Those Spielbergs—Have a Family Band". Vanity Fair (באנגלית). נבדק ב-2019-04-05. Although this marks the Brown University graduate's fashion debut, she is no stranger to fame, having played small roles in some of her father's films, including Indiana Jones, from the age of nine. {{cite web}}:  (עזרה)
↑  "Sasha Spielberg – L.A. Native, Brown student and singer in "Brother/Sister"". The Daily Truffle. 15 באפריל 2012. אורכב מ-המקור ב-17 באפריל 2012. {{cite news}}:  (עזרה)
↑  "Brother/Sister: Longing For Summer". NPR.org (באנגלית). נבדק ב-2019-07-13.
↑  Blasberg, Derek (3 במרץ 2016). "Theo and Sasha Spielberg—Yes, of Those Spielbergs—Have a Family Band". Vanity Fair (באנגלית). נבדק ב-2019-04-05. {{cite web}}:  (עזרה)
↑  "Listen to Nicolas Jaar and Sasha Spielberg's Just Friends Track "Don't Tell Me"". Pitchfork (באנגלית). 23 במרץ 2014. נבדק ב-2019-07-13. {{cite web}}:  (עזרה)
1 2  "Hear the latest track from Nicolas Jaar and Sasha Spielberg's Just Friends project". FACT Magazine: Music News, New Music. (באנגלית אמריקאית). 2014-03-23. נבדק ב-2019-07-13.
↑  Hod, Itay (2015-01-30). "Snapchat Launching First Mobile Series Produced by Steven Spielberg's and John Goldwyn's Daughters". TheWrap (באנגלית אמריקאית). נבדק ב-2019-04-05.
1 2 3  Pasternak, Hannah (2018-05-02). "Sasha Spielberg on New Buzzy Lee EP and Acting in Her Dad's Movies". Rolling Stone (באנגלית אמריקאית). נבדק ב-2019-04-05.
↑  "Steven Spielberg's Daughter Sasha Gets Engaged to Restaurateur Keith McNally's Son Harry on NYE". People. 5 בינואר 2022. {{cite news}}:  (עזרה)
↑  Wenger, Stephanie. "Steven Spielberg's Daughter Sasha Marries Restaurateur Keith McNally's Son Harry". PEOPLE.com (באנגלית). נבדק ב-2022-05-21.
| --- | --- |
בקרת זהויות :  ISNI: 0000 0003 8427 4246  LCCN: no2012133153  MusicBrainz: f1e0c76b-3bdc-429e-b7c7-a25b91e8dc1d  VIAF: 274382517   WorldCat (עם VIAF): 274382517
פונדלפארק

| --- | --- |

 מידע כללי
 סוג:  שמורת טבע
 על שם:  יוסט ואן דן פונדל 
 תאריך הכרזה:  1865
 נתונים ומידות
 שטח:  48 הקטאר
 צומח:  שטחים מיוערים ומדשאות
 מיקום
 מדינה:  הולנד הולנד
 מיקום:  עיריית אמסטרדם 
 קואורדינטות:  52°21′25″N 4°51′59″E﻿ / ﻿52.356944444444°N 4.8663888888889°E﻿ / 52.356944444444; 4.8663888888889
 אתרים בפארק:  התיאטרון הפתוח, בית התה הכחול, פונדלפארק פביליון
 www.hetvondelpark.net
  (למפת אמסטרדם מוגדלת) ונדלפארק(למפת אמסטרדם רגילה) ונדלפארק
 
פונלדפארק (בהולנדית: Vondelpark) הוא פארק בגודל של כחצי קילומטר רבוע הממוקם ברובע דרום מזרח בעיר אמסטרדם.
הפארק נפתח לציבור בשנת 1865 בשם 'הפארק החדש' (Nieuwe Park), בהמשך שונה שמו לפונדל על שם הסופר מהמאה ה-17 יוסט ואן דן פונדל. לאורך הפארק ישנם מספר שבילים וגופי מים בין אזורים מיוערים ומדשאות רחבות, בנוסף ישנם מספר מסעדות ובתי קפה. את הפארק פוקדים כעשרה מיליון מבקרים בשנה.
היסטוריה

בשנת 1864 הוקמה "העמותה להקמת פארק לרכיבה והליכה" על ידי מספר תושבי העיר אמסטרדם. העמותה רכשה שטחי אדמה וביצות בפאתי העיר במטרה להקים בהן את הפארק החדש, הם פנו לאדריכל יאן דוויד זוכר לסייע בתכנונו.
בשנת 1865 נפתח 'הפארק החדש' (Het Nieuwe Park) באופן חופשי לחברי העמותה ותמורת תשלום גם לכלל התושבים. שנתיים לאחר פתיחתו הוקם בו פסל לזכר המשורר יוסט ואן דן פונדל בעיצובו של לויס רוייר, כתוצאה מכך זכה הפארק בכינוי הלא רשמי "הפארק של פונדל", עד שב-1880 שונה שמו הרשמי של הפארק לפונדלפארק.
בשנות ה-40 וה-50 של המאה ה-20, עלויות התחזוקה של הפארק החלו לצמוח כתוצאה מהפופולריות הרבה שלו בקרב תושבי העיר. בשנת 1953 העמותה מכרה את הפארק לעיריית אמסטרדם, כתוצאה מכך הפארק עבר שיפוץ במהלך שנות ה-50, האדריכל אחברט מוס החל בשיפוץ הפארק להקל על התחזוקה שלו כמו גם כדי שיהיה נגיש יותר לתושבי העיר.
במהלך שנות ה-60 וה-70, בתקופת "ילדי הפרחים", נודע הפארק כמקום שבו הכל אפשרי וכמעט הכל מותר. במהלך שנות ה-90 מספר המבקרים בפארק גדל לכדי כעשרה מיליון בשנה, מה שהביא לשיפוץ נרחב נוסף שהתרחש במהלך שנות האלפיים והסתיים ב-2010. בשנת 1996 זכה הפארק להכרה כאתר מורשת לאומית (rijksmonument).
אתרים בפארק

בית התה הכחול (Blauwe Theehuis): בית קפה ומסעדה עגולה שנבנתה בשנת 1937 בסגנון מודרניסטי.
התיאטרון הפתוח (Openluchttheater)
פונדלינג (Vondeling): בר\מסעדה הצמודה לתיאטרון הפתוח.
בית החלב הגדול (Groot Melkhuis): בית קפה ומסעדה מרכזית בצפון הפארק.
גינת פונדל (Vondeltuin): בר מסעדה במרכז הפארק, סמוך לתיאטרון הפתוח.
הפונדלפארק פביליון (Vondelparkpaviljoen)
במת התזמורת (Muziektent): מבנה עגול אשר שימש כבמת תזמורת, נבנה בשנת 1873.
גינת הוורדים: הוקמה בעיצוב דומה לגינות אנגליות מספר שנים לאחר פתיחת הפארק.
פסל יוסט ואן דן פונדל: הוקם שנתיים לאחר פתיחת הפארק והעניק לו את שמו.
פסל "הדג": פסל שעוצב על ידי פבלו פיקאסו בשנת 1965.
תמונות

אגם בדרום הפארק
מבקרים בפארק בין אופניים
מטיילים בשבילי הפארק
'בית התה הכחול'
ילדים בבריכת השחיה
שערי הכניסה לפארק, 1914.
התיאטרון הפתוח ומולו אגם במרכז הפארק
פורד ברזיל

| --- | --- |


 נתונים כלליים
 מייסדים:  הנרי פורד 
 תקופת הפעילות:  1919–הווה (כ־105 שנים) 
 חברת אם:  פורד 
 חברות בנות:  Troller Veículos Especiais 
 מיקום המטה:  סאו ברנרדו דו קאמפו 
 ענפי תעשייה:  תעשיית הרכב 
 מוצרים עיקריים:  מכונית, טנדר, גומי 
 עובדים:  14,596 
  
 www.ford.com.br
 
פורד ברזיל (בפורטוגזית: Ford Motor Company Brasil Ltda,) היא חברה לייצור ומכירת מכוניות שהוקמה בשנת 1919 כחברת בת של חברת "פורד".
היסטוריה

מכירת תוצרת "פורד" בברזיל החלה עוד בשנת 1904. בשנת 1919 הוחלט על הקמת חברת בת שתרכז מכירות של פורד מודל T במדינה. בשנת 1921 בסאו פאולו נפתח מפעל להרכבת מכוניות.
בשנת 1953 החלה פעילות של מפעל הגדול חדש בסאו פאולו. בשנת 1957 החל ייצור מלא של משאית מדגם  Ford F-600. תחילה רק 40% מהחלקים היו מיוצרים בברזיל. בשנת 1958 המפעל החל בייצור מנועים.
בשנת 1967 החברה קיבלה שליטה על סניף של חברת ויליס בברזיל לרבות שילוב המפעל של ויליס בפסי ייצור של פורד ברזיל. בין המכוניות שהיו מיוצרות במפעל היה ויליס אירו וג'יפ ויליס. כמו כן בשנת 1967 החל ייצור דגם פורד גלקסי.
בשנות ה-70 של המאה ה-20 מפעלי החברה החלו בייצור של פורד קורסל שזכה לפופולריות גדולה בדרום אמריקה. בשנת 1974 נפתח מפעל חדש לייצור מנועים בעיירה ליד סאו פאולו. בהמשך במפעלי החברה היו מיוצרים מכוניות מדגם פורד מאבריק ופורד אסקורט.
בשנת 1987 סוכם על איחוד החברה עם נציגות של פולקסווגן בברזיל והקמת חברה חדשה AutoLatina, כאשר בידי "פורד ברזיל" היו 41% ממניות החברה החדשה. מכירות המכונית המשותפת בשם Ford Verona החלה בשנת 1989. בשנת 1990 החל ייצור של פורד ורסאי. בשנת 1994 סוכם על פירוק השותפות.
במהלך המאה ה-21 "פורד ברזיל" המשיכה בהתרחבותו ואף הוקם מפעל חדש בהשקעה של 4 מיליארד דולר. לחברה היה חלק משמעותי בכך שברזיל הגיע למקום השישי בהיקף ייצור מכוניות ואף עברה את צרפת.
בשנת 2019 הוחלט לסגור את מפעלי החברה. סגירת המפעלים החלה בשנת 2020. ב-12 בינואר 2021 חברת האם פורד הכריזה שבכוונה לסגור באופן מלא כל המפעלים. באופן מיידי רוב מפעלי החברה נסגרו. המפעל היחיד שהמשיך בייצור מכוניות היה מפעל שמייצר דגם Troller T4 שנרכש על ידי פורד ברזיל בשנת 2007. גם במפעל זה מתוכננת הפסקת הייצור במהלך שנת 2022.
עמוד תאורה

עמוד תאורה עם זרוע מרובעת בדיסנילנד פריז
עמודי תאורה ליד מגדלי עזריאלי בתל אביב
עמוד תאורה הוא עמוד המשמש להתקנת גוף תאורה אחד או יותר בגובה מעל פני השטח.
שימושים

השימוש הנפוץ ביותר בעמודי תאורה הוא לתאורת חוץ, ובפרט לתאורת רחובות, רמזורים ותמרורים מוארים. שימושים נפוצים נוספים הם לתאורת מגרשי ספורט, מקומות בהם מתבצעות עבודות תחת כיפת השמיים, מגרשי חניה, תאורת ביטחון, רציפים, ועוד.
נדיר יותר שימוש בעמודי תאורה בתוך חללים סגורים - בדרך כלל כאשר מדובר בחלל גבוה מאוד שאינו מאפשר תחזוקה של גופי תאורה אם יותקנו בתקרה, או מסיבות עיצוביות (ליופי).
מבנה

מכיוון שרוב עמודי תאורה מותקנים בשטחים פתוחים, עליהם להיות מסוגלים לעמוד במאמץ לחיצה אופקי כתוצאה מרוחות או מגע, בנוסף ליכולת לשאת את משקלם של גופי התאורה. עם זאת, אין לצפות מעמודי תאורה שיעמדו בפגיעת כלי רכב.
מבנה > עמוד

העמוד עצמו חלול ועשוי פלדה מגולוונת או אלומיניום. עמודי תאורה מיוצרים במגוון של גבהים, צורות וחתכים. בנוסף, מיוצרים עמודים מעוצבים.
המאפיין החשוב ביותר של עמודי תאורה הוא גובהם. רוב עמודי התאורה הם בגבהים של 2.5 עד 45 מטר. הגובה המינימלי נועד למנוע פגיעה מקרית בגוף התאורה. ככל שעמוד תאורה גבוה יותר כן הוא חייב להיות רחב יותר על מנת לשמור על יציבות העמוד.
חתכים אופייניים של עמודי תאורה הם חתך עגול, מרובע ומצולע (לרוב מתומן). החתך יכול להיות אחיד לכל אורך העמוד, או להשתנות במקטעים או להשתנות באופן רציף (חרוט). קיימים גם עמודי תאורה שאינם ישרים אלא מכופפים בחלק מאורכם או אף לכל אורכם.
עמודים מעוצבים כוללים רכיבים של פרזול.
בתחתית העמוד מרותך בדרך כלל אוגן עם חורים, המשמש להצמדת העמוד לבסיסו.
מבנה > בסיס

על מנת לייצב את עמוד התאורה הכרחי לחבר אותו לבסיס יציב. ברוב המקרים מותקן כל עמוד תאורה על בסיס משל עצמו (כלומר שאינו חלק ממבנה אחר), שמבוצע על ידי יציקה של בטון לתוך בור במידות שיבטיחו את יציבות העמוד. ביציקת הבסיס נשתלים גם מוטות פלדה עם תבריג חיצוני, עליהם מוצב העמוד ומפולס באמצעות אומים.
מבנה > זרועות

אם נדרש להתקין על העמוד יותר מגוף תאורה אחד, או להרחיק את גוף התאורה מהעמוד (למשל כשעמוד לתאורת רחוב ניצב רחוק ממרכז הדרך ומטעמי יעילות נכון להתקין את גוף התאורה מעל הדרך), מתווספות לעמוד זרועות. זרוע של עמוד תאורה יכולה לשאת גוף תאורה אחד או יותר.
סוגי הזרועות הנפוצים הם זרוע בודדת, זרוע כפולה בתצורת 180° ובתצורת 90°, זרוע משולשת בתצורות 2×90° או 360°, זרוע מרובעת, זרוע H המשמשת להתקנת מספר זרקורים - נפוצה במגרשי ספורט.
מבנה > תא אביזרים

בחלקו התחתון של עמוד התאורה מותקן תא אביזרים בו נמצאים אמצעי המיתוג של גופי התאורה וחיבורי ההארקה של העמוד.
מבנה > רכיבים נוספים

רכיבים נוספים שניתן למצוא על עמודי תאורה הם שלבי טיפוס המאפשרים טיפוס על עמודים גבוהים ללא צורך בסולם מיוחד, מחזיקי דגלים, שקעי חשמל, מצלמות אבטחה. לעיתים משמשים עמודי תאורה גם לתליית שלטי חוצות.
חיבור לחשמל

חיבור עמודי תאורה לחשמל מתבצע באמצעות כבל תת-קרקעי החודר לעמוד דרך צינורות ביציקת הבסיס. הכבל מתחבר לציוד המיתוג שבתא האביזרים, ומתא זה עולים כבלים בהתאם לכמות גופי התאורה שעל העמוד בתוך עמוד התאורה עד לגופים.
בעמודי תאורה מבודדים שרחוקים ממקור הזנה חשמלית מופעלים גופי התאורה באמצעות מערכת של פנל סולרי ומצבר.
חיבור לחשמל > הארקה

מכך שעמודי תאורה מחוברים לחשמל, עשויים מחומר מוליך ונמצאים במקום נגיש לבני אדם ובעלי חיים, נובעת סכנת התחשמלות גבוהה. על מנת להקטין סכנה זו מוארקים כל עמודי התאורה באופן משולש: בסיס הבטון של העמודים משמש כאלקטרודת הארקה, לעמוד מחובר מוליך הארקה שטמון בקרקע וכן מוליך ההארקה של מעגל ההזנה החשמלית.
תחזוקה

עמודי תאורה חשופים באופן ממושך לתנאי סביבה משתנים, בהם חום, קור, רוחות, רטיבות ועוד. בנוסף, עלולים עמודי תאורה להיפגע מכנית (למשל פגיעה "קלה" של רכב). כתוצאה מאלה עלולות להיווצר תקלות כהתרופפות של העמוד או של חלקים ממנו, שיתוך, פגמים בבידוד החשמלי ובהארקות. ככל שמשך הזמן בו מותקן העמוד ארוך יותר, ההסתברות שתיווצר בו תקלה עולה. בדיקות סטטיסטיות באירופה העלו כי לאחר 20 שנה מההתקנה מתגלות תקלות ב-3 אחוז מהעמודים. על מנת לצמצם קריסה של עמודי תאורה ופגיעות ברכוש ובנפש ניתן לבצע בדיקות תקופתיות של יציבות העמודים, ובמידת הצורך לתקנם או להחליפם.
ראו גם

פנס רחוב
הערות שוליים

↑  אורי מאור, דגשים בביצוע אמצעי הגנה בפני חישמול במיתקני תאורה חיצוניים, פאזה אחרת, אוגוסט 2016
↑  יציבות עמודי תאורה – מעבדות
פי (חלקיק)

|  מידע כללי |
| --- | --- |
 הרכב:  האדרון
 סטטיסטיקה:  בוזון
 קבוצת שיוך:  מזון
 אנטי-חלקיק:  עצמו
 סמל:  Φ Φ0 Φ(1020)
 תכונות
 מסת מנוחה:  ‎1.817354×10-27‎ kg 1019.461 MeV/c2
 מטען חשמלי:  0 e
 ספין:  1 ħ
 מספר לפטוני:  0
 מספר באריוני:  0
 מטען צבע:  0
 אינטראקציות:  הכוח החזק, הכוח החלש, כבידה
 הרכב קווארקים:  ss
 אורך חיים:  ‎1.543×10-22‎ שניות
 היסטוריה
 נצפה?:  כן
 תאריך גילוי:  1963
 מגלה:  פ.ל. קונולי ואחרים
 ניסוי:  גלאי תא בועות
 מתקן:  AGS
 מוסד:  המעבדה הלאומית ברוקהייבן
 
מזון פי (Φ0) הוא מֶזון חסר טעם המכיל קוארק מוזר ואנטיקוארק מוזר.
החלקיק התגלה על ידי פ.ל. קונולי ואחרים מהמעבדה הלאומית ברוקהייבן, בגלאי תא הבועות של מאיץ החלקיקים AGS. הדיווח על גילויו פורסם בגיליון אפריל 1963 של כתב העת Physical Review Letters.
ראו גם

קוארקוניום, השם הכולל למזונים המורכבים מקוארק ואנטיקוארק בעלי אותו טעם
J/psi, מצב דומה עבור קוארקי קסום
אופסילון, מצב דומה עבור קוארקי תחתון
עונת 2005/2006 בלה ליגה

| --- | --- |
חגיגות הניצחון בברצלונה
 תקופת התחרות:  27 באוגוסט 2005 – 20 במאי 2006 (267 ימים)
 מספר משתתפות:  20
 הזוכה:  ברצלונה
 מספר משחקים:  380
 מספר שערים:  936 (2.46 בממוצע למשחק)
 מלך השערים:  קמרון סמואל אטו   (26 שערים)
 → 2004/20052006/2007 ←
עונת 2005/2006 הייתה העונה ה-75 של לה ליגה שהיא הליגה הספרדית הבכירה בכדורגל. העונה החלה ב-27 באוגוסט 2005 והסתיימה ב-20 במאי 2006.
הליגה כללה 20 קבוצות. שלוש הקבוצות האחרונות ירדו לליגת משנה בסוף העונה.
על ניצחון במשחק ליגה מוענקות שלוש נקודות.
מליגת המשנה עלו סלטה ויגו, קדיס  ודפורטיבו אלאבס.
ברצלונה זכתה בתואר וזאת בפעם ה-18 בתולדות המועדון ובפעם השנייה ברציפות. היא זכתה בהסופר קאפ הספרדי תוך ניצחון עלאספניול בסיכום מפגש כפול - 0:1, 0:3.
מאלגה, דפורטיבו אלאבס וקדיס ירדו לליגת משנה בסוף העונה.
כדורגלנים מצטיינים

"פרס פיצ'יצ'י" למלך השערים של העונה הוענק:  סמואל אטו (קמרון קמרון), ברצלונה, שכבש 26 שערים.
"פרס זאמורה" לשוער הטוב ביותר הוענק:  חוסה מנואל פינטו (ספרד ספרד), סלטה ויגו, שספג 28 שערים ב-36 משחקים.
פרס דון בלון הוענק על ידי העיתון דון בלון:
הספרדי המצטיין: דויד וייה (ספרד ספרד)
הזר המצטיין: רונאלדיניו (ברזיל ברזיל)
מאמן העונה: פרנק רייקארד (הולנד הולנד)
"פרס סארה" לכדורגלן ספרדי שכבש מספר מרבי של שערים במהלך העונה הוענק:  דויד וייה (ספרד ספרד), שכבש 25 שערים.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | ברצלונה אלופה | 38 | 25 | 7 | 6 | 80 | 35 | 45 | 82 | העפלה לליגת האלופות |
| 2 | ריאל מדריד | 38 | 20 | 10 | 8 | 70 | 40 | 30 | 70 | העפלה לליגת האלופות |
| 3 | ולנסיה | 38 | 19 | 12 | 7 | 58 | 33 | 25 | 69 | העפלה לליגת האלופות |
| 4 | אוססונה | 38 | 21 | 5 | 12 | 49 | 43 | 6 | 68 | העפלה לליגת האלופות |
| 5 | סביליה | 38 | 20 | 8 | 10 | 54 | 39 | 15 | 68 | העפלה לגביע אופ"א |
| 6 | סלטה ויגו | 38 | 20 | 4 | 14 | 45 | 33 | 12 | 64 | העפלה לגביע אופ"א |
| 7 | ויאריאל | 38 | 14 | 15 | 9 | 50 | 39 | 11 | 57 | העפלה לגביע אינטרטוטו |
| 8 | דפורטיבו לה קורוניה | 38 | 15 | 10 | 13 | 47 | 45 | 2 | 55 |  |
| 9 | חטאפה | 38 | 15 | 9 | 14 | 54 | 49 | 5 | 54 |  |
| 10 | אתלטיקו מדריד | 38 | 13 | 13 | 12 | 45 | 37 | 8 | 52 |  |
| 11 | ריאל סרגוסה | 38 | 10 | 16 | 12 | 46 | 51 | 5- | 46 |  |
| 12 | אתלטיק בילבאו | 38 | 11 | 12 | 15 | 40 | 46 | 6- | 45 |  |
| 13 | מיורקה | 38 | 10 | 13 | 15 | 37 | 51 | 14- | 43 |  |
| 14 | ריאל בטיס | 38 | 10 | 12 | 16 | 34 | 51 | 17- | 42 |  |
| 15 | אספניול | 38 | 10 | 11 | 17 | 36 | 56 | 20- | 41 | זכייה בגביע המלך הספרדי העפלה לגביע אופ"א |
| 16 | ריאל סוסיאדד | 38 | 11 | 7 | 20 | 48 | 65 | 17- | 40 |  |
| 17 | ראסינג סנטנדר | 38 | 9 | 13 | 16 | 36 | 49 | 13- | 40 |  |
| 18 | דפורטיבו אלאבס | 38 | 9 | 12 | 17 | 35 | 54 | 19- | 39 | ירדה ליגה |
| 19 | קדיס | 38 | 8 | 12 | 18 | 36 | 52 | 16- | 36 | ירדה ליגה |
| 20 | מאלגה | 38 | 5 | 9 | 24 | 36 | 68 | 32- | 24 | ירדה ליגה |
סטטיסטיקה > מלכי השערים

| # | שחקן | קבוצה | שערים |
| --- | --- | --- | --- |
| 1 | קמרון סמואל אטו | ברצלונה | 26 |
| 2 | ספרד דויד וייה | ולנסיה | 25 |
| 3 | ברזיל רונאלדיניו | ברצלונה | 17 |
| 4 | ארגנטינה דייגו מיליטו | ריאל סרגוסה | 15 |
| 5 | ברזיל רונאלדו | ריאל מדריד | 14 |
| 6 | ספרד פרננדו טורס | אתלטיקו מדריד | 13 |
| 6 | ספרד פרננדו ביאנו | סלטה ויגו | 13 |
סטטיסטיקה > מלכי הבישולים

| # | שחקן | קבוצה | בישולים |
| --- | --- | --- | --- |
| 1 | ברזיל רונאלדיניו | ברצלונה | 14 |
| 2 | ספרד פרנסיסקו יסטה | אתלטיק בילבאו | 13 |
| 3 | אנגליה דייוויד בקהאם | ריאל מדריד | 11 |
| 3 | ספרד חיימה גבילן | חטאפה | 11 |
| 5 | ארגנטינה חואן רומן ריקלמה | ויאריאל | 10 |
| 6 | ספרד קאני | ריאל סרגוסה | 9 |
סטטיסטיקה > פרס זאמורה

| # | שחקן | קבוצה | ספיגות | משחקים | ממוצע |
| --- | --- | --- | --- | --- | --- |
| 1 | ספרד חוסה מנואל פינטו | סלטה ויגו | 28 | 37 | 0.76 |
| 2 | ספרד סנטיאגו קניסארס | ולנסיה | 29 | 36 | 0.81 |
| 3 | ספרד ויקטור ואלדס | ברצלונה | 29 | 35 | 0.83 |
| 4 | ארגנטינה לאו פרנקו | אתלטיקו מדריד | 31 | 34 | 0.91 |
| 5 | ספרד איקר קסיאס | ריאל מדריד | 38 | 37 | 1.03 |
עוררות

ערך זה עוסק במצב של ערנות. אם התכוונתם למשמעות אחרת, ראו .
| --- | --- |
 שיוך:  מינוח פסיכולוגי 
 מזהים
 קוד MeSH:  F02.830.104 
 מזהה MeSH:  D001143 
 
עוֹרְרוּת היא מצב פיזיולוגי ופסיכולוגי של ערנות. מצב זה מערב אקטיבציה של מערכת ההפעלה הרשתית שבגזע המוח, של מערכת העצבים האוטונומית ושל המערכת האנדוקרינית, אשר מביאה להגברת קצב הלב ולחץ הדם, ולמצב של דריכות חושית ונכונות לנוע ולהגיב.
רמת העוררות הכללית יכולה להשפיע על זיכרון העבודה, אשר נפגע ממצבים של עייפות ולחץ.
מנגנונים פיזיולוגיים ועצביים

מערכות עצביות רבות ושונות מעורבות במה שנודע ביחד כמערכת העוררות.
התלמוס הוא אחד הרכיבים המעורבים בתהליכי העוררות.
התצורה הרשתית ממלאת תפקיד חשוב בשליטה על מנגנונים הקשורים לעוררות ושינה.
ראו גם

דחק
חרדה
עוררות מינית
חרדה פרודקטיבית